23/04/2014 | Administración LocalMunicipal
Cerceda
Intervención
Convocatoria de subvencións de actividades culturais e deportivas 2014

Aprobación das bases da convocatoria pública de subvencións municipais a deportistas e a entidades culturais e deportivas para realizar actividades para o ano 2014. Aprobadas na xunta de goberno local celebrada o 11/04/2014 as bases da convocatoria pública de subvencións municipais a deportistas e a entidades culturais e deportivas para realizar actividades para o ano 2014, ós efectos de abrir o prazo de solicitude das axudas aprobadas, publícase o presente anuncio. O devandito prazo é de 30 días naturais contados a partir do día seguinte ó da publicación deste anuncio no BOP, dacordo co establecido nas bases aprobadas, e que se transcriben a continuación. Cerceda, 11 de abril de 2014. O alcalde-presidente José García Liñares BASES DA CONVOCATORIA PÚBLICA DE SUBVENCIÓNS MUNICIPAIS A DEPORTISTAS E A ENTIDADES CULTURAIS OU DEPORTIVAS PARA REALIZAR ACTIVIDADES OU INVESTIMENTOS PARA O ANO 2014 DISPOSICIÓNS XERAIS O Concello de Cerceda convoca as presentes subvencións co obxecto de axudar as asociacións e entidades sen fins de lucro a acadaren os obxectivos que lle son propios xa que entendemos que son estas, coas súas actividades culturais e deportivas, axentes fundamentais na dinamización do territorio. Estas bases, ao se axustar aos principios de obxectividade, publicidade, libre concorrencia e igualdade, teñen por obxecto establecer os criterios e o procedemento para conceder as subvencións municipais para realizar actividades socioculturais e deportivas en xeral, que contribúan ao fomento dos intereses xerais ou sectoriais da veciñanza do municipio ou presten servizos que complementen ou suplan os atribuídos á competencia municipal. Primeira.–Finalidade e obxecto. En xeral, serán obxecto de subvención as actividades ou investimentos que se leven a cabo dentro do ámbito municipal que teñan por fins os seguintes: − Dinamizar a xuventude do Concello. − Promocionar a cultura e o benestar social do Concello. − Promocionar o deporte, o exercicio físico, o coidado da saúde, etc. − Apoiar as carreiras dos e das deportistas de Cerceda. Os gastos susceptibles de subvención serán os que se realicen no período comprendido entre o 1 de xaneiro e o 15 de decembro do 2014. En xeral, non serán obxecto de subvención as actividades que se desenvolvan fóra do termo municipal, agás aquelas que sexan consecuencia de intercambios deportivos ou culturais ou a participación en campionatos. Non se subvencionarán os gastos, como comida ou bebidas, destinados a organización dos campionatos ou actividades para as que se solicita a subvención. As subvencións que son obxecto desta convocatoria en materia de actividades socioculturais e deportivas e as bolsas para deportistas efectuaranse con cargo ás partidas orzamentarias que a continuación se especifican, e co límite da súa consignación orzamentaria: Segunda.–Entidades ou persoas beneficiarias.1. Poderán ser beneficiarias as entidades públicas ou privadas que estean na situación que fundamenta a concesión da subvención, que cumpran o disposto no artigo 13 da Lei 38/2003 e que reúnan os seguintes requisitos: 1. –Estar debidamente inscritas no rexistro municipal de asociacións e entidades do Concello de Cerceda ou telo solicitado na data da petición.2–Estar ao corrente da xustificación das subvencións concedidas no exercicio anterior ou ter solicitada unha prórroga debidamente xustificada e aprobada.3.–Non ter contraída ningunha débeda co Concello de Cerceda por ningún concepto, nin con calquera outra administración.4.–Poderán participar nesta convocatoria as e os deportistas de Cerceda non profesionais que destaquen por resultados en competicións oficiais e que estean en posesión da correspondente licenza federativa, e, empadroados/as no Concello de Cerceda cunha antigüidade de, polo menos, dous anos consecutivos, ao momento da solicitude.2. Non poderán acceder á concesión das subvencións municipais reguladas na presente convocatoria as seguintes entidades: 1.–As entidades que por resolución firme fosen sancionadas por incumpriren as condicións previstas na autorización precisa para desenvolveren a actividade.2.–As entidades que se beneficien dunha subvención nominativa no orzamento do exercicio 2014 para esta mesma finalidade.3.–As entidades que perdesen o dereito a obter as subvencións como consecuencia do procedemento sancionador correspondente, e polo prazo establecido na resolución.4.–As entidades que, en virtude da normativa vixente, teñan limitado ou suprimido este dereito, e, especificamente, os recollidos no artigo 13 da Lei 38/2003. Terceira.–Obrigas das entidades ou persoas beneficiarias.1.–No caso de renuncia á axuda concedida, esta deberá ser expresa no prazo máximo de 10 días naturais, que contarán a partir daquel en que reciban a notificación da concesión da subvención.2.–Realizar as actividades ou investimentos que son obxecto de subvención, axustándose aos termos da memoria 3.–Acreditar que cumpriron a finalidade para a que foi concedida a subvención, coa presentación da memoria e da documentación xustificativa dos gastos que se realizasen e cumprir cos requisitos e coas condicións que se determinen na concesión da axuda.4.–Someterse ás actuacións de comprobación do concello e ás de control financeiro que lle corresponde á Intervención municipal, así como facilitar a información que o Tribunal de Contas lle requira.5.–Comunicarlle ao concello a concesión doutras subvencións concorrentes por parte doutras administracións ou entidades públicas ou privadas para a mesma finalidade, inmediatamente despois de que se comuniquen.6.–Asumir todas as responsabilidades legais e civís das actividades que se realizan.7.–Conservar os documentos xustificativos da aplicación dos fondos recibidos, incluíndo os documentos electrónicos, mentres poidan ser obxecto das actuacións e control.8.–No caso de que se prevea un cambio do destino da subvención, as entidades beneficiarias deberán solicitalo por escrito con un mes de antelación á finalización do prazo de xustificación da subvención. O cambio deberá autorizalo o Concello.9.–Acreditar a colaboración do Concello de Cerceda na publicidade e na difusión das actividades/investimentos para os que se concede a subvención 10.–Cumprir con calquera outra obriga disposta no artigo 14 da Lei 38/2003, xeral de subvencións. Cuarta.–Presentación das solicitudes e prazos. As entidades culturais ou deportivas, e, os/as deportistas non profesionais deberán solicitar a subvención no prazo de trinta días naturais, que contarán a partir do día seguinte ao de se publicar esta convocatoria no Boletín Oficial da Provincia, ben por presentación telemática na Sede electrónica municipal do Concello de Cerceda ( https://sede.cerceda.es ) ou presencial no Rexistro xeral do Concello de Cerceda e demais formas establecidas no artigo 38.4 da Lei 30/1992, de réxime xurídico das administracións públicas e do procedemento administrativo común. Quinta.–Documentación.1. Xunto a solicitude da subvención deberá achegarse a seguinte documentación: 1.1. Documentación solicitude entidades culturais ou deportivas: a) A solicitude segundo o modelo, que se facilitará nas oficinas municipais, na páxina web municipal ou na Sede Electrónica Municipal (ANEXO 1). b) Unha memoria explicativa da actividade ou investimento que se pretende realizar. O período para o desenvolvemento destas actividades/investimento abarcará dende o 1 de xaneiro ao 15 de decembro do ano en curso (ANEXO 2). c) O orzamento de ingresos e de gastos, coa expresión da súa forma de financiamento (ANEXO 3). d) Declaración responsable de estar ao corrente no cumprimento das súas obrigas tributarias coa Axencia Estatal da Administración tributaria e coa administración autonómica. Comprobarase de oficio que as entidades están ao correntes das obrigas tributarias co Concello de Cerceda e declaración de subvencións solicitadas e/ou concedidas por outros organismos públicos ou privados para o mesmo fin (ANEXO 4). e) Certificado do acordo de solicitude da subvención e nomeamento do representante (ANEXO 5). f) Declaración dos/as membros das Xuntas directivas das entidades e autorización para a difusión de datos e da imaxe. (ANEXOS 6 e 7). 1.2. Documentación solicitude deportistas non profesionais: a) Solicitude da subvención segundo o modelo normalizado (ANEXO 1). b) Certificado da federación deportiva correspondente no que constarán as participacións e os resultados máis salientables obtidos nas diferentes competicións coa especificación de datas, lugar e nivel e categoría de competición do/a deportista durante a tempada 2013. c) Proxecto deportivo a desenvolver durante o ano 2014, no que se incluirá: (ANEXO 8). – Detalle das competicións as que pretende asistir durante o ano 2014, coa expresión da súa denominación, data, lugar e número total de competicións. – Nivel da competición (provincial, autonómica, nacional). – Categoría da competición. d) Orzamento de gastos e ingresos estimados da tempada (ANEXO 9). e) Copia da licenza federativa para a tempada 2014. f) Declaración responsable de estar ao corrente no cumprimento das súas obrigas tributarias coa Axencia Estatal da Administración tributaria e coa administración autonómica (ANEXO 10). g) Declaración responsable de que a persoa solicitante non está incursa en ningunha das prohibicións para obter a condición de beneficiario/a de subvencións públicas recollidas no artigo 13 da Lei 38/2003, de 17 de novembro, xeral de subvencións. h) Declaración responsable de que a persoa solicitante está ao corrente no cumprimento de obrigas por reintegro de subvencións (artigo 25 do Regulamento que desenvolve a Lei 38/2003, Xeral de Subvencións. i) Declaración responsable das axudas ou subvencións solicitadas ou recibidas para a mesma finalidade ou a declaración de non obter outras subvencións públicas e/ou privadas. j) Autorización para a difusión de datos e de imaxe (ANEXO 11). 2. Se a solicitude non reunise todos os datos de identificación da entidade solicitante ou a persoa solicitante non presentase toda a documentación esixida nestas bases, requiriráselle á entidade solicitante ou a persoa física para que corrixa a falta ou acompañe os documentos preceptivos no prazo máximo improrrogable de 10 días hábiles. No requirimento apercibirase de que, se non o fixese, terase por desistida a súa petición logo dunha resolución e de acordo co establecido na Lei 30/1992, de réxime xurídico das Administracións Públicas e do procedemento administrativo común e mais na Lei 38/2003, xeral de subvencións. Sexta.–Remisión ao procedemento administrativo común. A tramitación das solicitudes, emisión de informes que procedan, requirimentos, resolución, notificacións, recursos e cantos actos sexan precisos ata a finalización do procedemento axustaranse ao disposto na Lei 30/1992, do 26 de novembro, de réxime xurídico das administracións públicas e do procedemento administrativo común. Sétima.–Instrución.1. Corresponde a instrución do procedemento á Concellería de Cultura, Promoción económica, Emprego e Recadación do Concello de Cerceda que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución.2. As actividades de instrución comprenderán as sinaladas no artigo 21.3 da Lei 9/2007.3. Corresponderá a avaliación das solicitudes presentadas á comisión de valoración que estará integrada por: a) A titular da Concellería de Cultura: Dna. Florenci Descayre Dilmi. b) A Concelleira de Servizos Sociais, Igualdade e Educación: Dna. María Viqueira Iglesias. c) A técnica da Área de Cultura: Dna. Carmen M. Prego Lamas.4. Unha vez reunida, a comisión formularalle a súa proposta motivada ao órgano competente, que, logo, do informe da Intervención municipal, adoptará a resolución motivada que proceda.5. O órgano correspondente concederá as axudas e as subvencións segundo os criterios que a continuación se sinalan: 5.1. Criterios de valoración das solicitudes de entidades culturais ou deportivas: a) Contemplarase a súa representatividade no municipio, gozando de especial consideración aquelas actividades que se aborden conxuntamente por varias entidades. b) Terase en conta o grao de interese xeral ou sectorial, a utilidade ou o servizo que se propoña realizar e a coordinación e a complementariedade cos programas municipais. c) Considerarase a súa capacidade económica autónoma e as axudas que reciban doutras entidades públicas. d) Valorarase o carácter periódico ou permanente das actividades subvencionadas, agás que se trate de actos puntuais e de carácter extraordinario que inciten á participación social, cultural ou deportiva.5.2. Criterios de valoración das solicitudes de deportistas non profesionais: a) Proxecto deportivo para a tempada 2014 (nivel, categoría e número de competicións): b) Participación en competicións no ano 2013: número, nivel (autonómico, provincial.) e categoría. c) Resultados obtidos pola/o deportista no ano 2013: Primeiros, segundos e terceiros premios. d) Valorar as/os deportistas daquelas disciplinas que non teñan representación en clubs deportivos a nivel local 6. O importe da subvención non poderá superar, en ningún caso, o 100% do custo da actividade que se vai a realizar. Octava.–Resolución.1. Será competente para resolver as solicitudes de subvención o órgano que o sexa para a disposición do gasto, sen prexuízo das delegacións que poidan efectuarse. Aos efectos do previsto no artigo 42 da Lei 30/1992, do 26 de novembro, do Réxime xurídico das Administracións Públicas e do procedemento administrativo común, o prazo máximo para resolver as solicitudes de subvención será tres meses, contados a partir do día en que remate o prazo establecido na convocatoria para presentalas e o silencio da administración terá carácter desestimatorio.2. O acordo de resolución da subvención será notificado, de forma fidedigna, ao solicitante por calquera dos medios previstos nos artigos 58 e 59 da Lei 30/1992. Publicarase no taboleiro de anuncios e na páxina web municipal do Concello de Cerceda a relación das subvencións concedidas en que se indicará, como mínimo, a convocatoria da subvención, as entidades beneficiarias e as contías correspondentes.3. Non se concederá subvención algunha mentres non se xustifiquen adecuadamente as subvencións anteriores. Novena.–Pagamento da subvención.1. O pagamento da subvención realizarase: a) O 50% do importe da subvención concedida poderase aboar logo de que a entidade e o Concello asinen o convenio, mentres o restante 50% da subvención pagarase logo de xustificar o 100%. b) No caso de que non se xustifique totalmente a subvención, o importe non xustificado compensarase de oficio no segundo prazo do pagamento. c) A falta de xustificación no prazo sinalado ou a xustificación incorrecta dará lugar á imposición das sancións previstas legalmente, e no seu caso, ao reintegro parcial ou total da subvención xuntamente cos xuros de mora que procedan. Décima.–Xustificación das subvencións.1. As entidades ou os/as beneficiarios/as perceptores destas subvencións, con cargo ao orzamento municipal, deberán xustificar a aplicación dos fondos recibidos. O prazo máximo de xustificación das axudas rematará o 15 de decembro de 2014.2. Poderá solicitarse a prórroga do prazo de xustificación, por causa xustificada ou motivadamente segundo o modelo normalizado (ANEXO 12), da axuda concedida un mes antes de que remate o prazo de xustificación. Concedida a prórroga, o prazo para xustificar rematará o 31 de xaneiro de 2015. Undécima.–Documentación para a xustificación das subvencións.1. A xustificación farase ao presentar no Rexistro xeral ou na Sede Electrónica Municipal o formulario correspondente (ANEXO 13). Os xustificantes dos gastos para realizar as actividades ou investimentos subvencionados deberán corresponder necesariamente aos gastos ocasionados para cumprir coa finalidade para a que foi concedida a subvención, e non se admitirán como xustificación os gastos realizados para o cumprimento de fins distintos. Serán determinantes os conceptos que figuren nas facturas ou nos documentos xustificativos dos gastos.2. Os documentos xustificativos dos gastos deberán axustarse ao seguinte: a) Admitiranse como xustificantes facturas e demais documentos de valor probatorio equivalente con validez no tráfico xurídico mercantil ou con eficacia administrativa. Os elementos que deberán incluírse na factura son os seguintes: – O nome ou a razón social da empresa que factura e o seu NIF – A identificación da entidade co número de CIF – A data de emisión – O importe total. Se figuran varios artigos, é necesario que se detallen e se describan os conceptos detallados. Se a factura inclúe conceptos non subvencionables únicamente se terán en consideración, aos efectos de xustificación, os conceptos que si o son. – Debe aparecer o IVE de forma diferenciada, a base impoñible, o tipo de IVE aplicable e o importe total máis o IVE correspondente. Cando unha entidade estea exenta do IVE, deberá especificarse na factura. b) Para xustificar os gastos pertencentes a persoal (na organización de cursos, conferencias, árbitros, adestradores, etc.) admitiranse nóminas, asinadas pola persoa perceptora, ou factura, con tódolos expresados no apartado anterior, orixinais ou ben fotocopias compulsadas, sendo obrigatorio achegar unha fotocopia do NIF das persoas que teñen feito a presentación descrita neste modelo. c) En ningún caso se admitirán como xustificantes de gastos os seguintes:  Aquelas facturas onde non consten claramente os conceptos que foron obxecto da subvención.  Aquelas facturas que non veñan presentadas en forma e modo.3. As entidades e os/as deportistas beneficiarios/as deberán achegar os xustificantes pola totalidade dos gastos que efectúen na forma que se dispón. O Concello de Cerceda modificará as contías no caso de non xustificar a totalidade dos gastos, ou aínda que se xustifique o total dos gastos, por non presentar correctamente os documentos xustificativos esixidos neste artigo.4. A xustificación que presenten os/as beneficiarios/as remitiráselle á Intervención municipal para que a fiscalice, que poderá comprobar a utilización dos fondos públicos que se recibiron nas actividades ou investimentos para as que se concedeu a subvención.5. Se non se presenta a xustificación dentro do prazo establecido ou da súa prórroga correctamente solicitada e concedida, entenderase que desiste da súa petición e iniciarase o expediente de anulación do correspondente compromiso.6. O Concello de Cerceda resérvase o dereito de comprobar, polos medios que estime oportunos, que a documentación xustificativa presentada é correcta. Queda obrigado/a o/a beneficiario/a a facilitar canta información lle requira o servizo xestor e a Intervención municipal.7. Vencido o prazo de xustificación procederase á incoación do procedemento de reintegro da subvención. Disposición adicional primeira. Para o non previsto nesta convocatoria aplicarase o disposto na Lei 38/2003, do 17 de novembro, xeral de subvencións, no Real Decreto 887/2006, de 21 de xullo de aprobación do Regulamento Xeral de Subvencións e na Lei 9/2007, do 13 de xullo, de subvencións de Galicia e nas Bases de execución do orzamento xeral do Concello de Cerceda. ANEXOS ANEXO 1: FORMULARIO SOLICITUDE ANEXO 2 A.–MEMORIA EXPLICATIVA: 1. Breve descrición da actividade/investimento que se pretende realizar: 2. Calendario: 3. Número de persoas que se beneficiarán da axuda: 4. Outra información: ANEXO 3 B.–ORZAMENTO DA MEMORIA DE ACTIVIDADES/INVESTIMENTOS: Gastos: Total gastos: ________________________ Ingresos: Total ingresos: ______________________ ANEXO 4 DECLARACIÓN RESPONSABLE D./D.ª _______________________________________________________________, con DNI _________________________, en calidade de representante legal da entidade ___________________________________________ con CIF ________________, DECLARO: 1.–Que a entidade está ao corrente no cumprimento das súas obrigas tributarias coa Axencia Estatal de Administración tributaria e coa Administración autonómica, e fronte á Seguridade Social (artigos 13. e), 14. b) e e) da Lei 38/2003, de 17 de novembro, xeral de subvencións) nos termos previstos nos artigos 22 a 24 do Regulamento de desenvolvemento da citada lei.2.–Que a entidade non está incursa en ningunha das prohibicións para obter a condición de beneficiario de subvencións públicas recollidas no artigo 13 da Lei 38/2003, de 17 de novembro, xeral de subvencións.3.–Que a entidade está ao corrente no cumprimento de obrigas por reintegro de subvencións (artigo 25 do Regulamento que desenvolve a Lei 38/2003, xeral de subvencións). 4.–Que para a mesma finalidade (marcar o que corresponda):  Non se obtiveron outras subvencións ou axudas públicas e/ou privadas  Obtivéronse as seguintes axudas ou subvencións: En ____________________, a día ______ de ________________ de 2014 (SINATURA) Asinado: ANEXO 5 Certificación do acordo de solicitude, nomeamento do representante, número de socios e compromisos asumidos D./D.ª _______________________________________________________________, con DNI _________________________, como secretario/a da entidade ___________________________________________________________________________ CERTIFICO: 1. Que na reunión da xunta directiva da mencionada entidade, de data _____________, adoptouse o acordo de presentación da seguinte solicitude: ________________________________________________________________ 2. Que na dita reunión, acordouse nomear a D./Dna. _____________________________________________________ como representante para as relacións desta entidade co Concello de Cerceda.3. Que o número de socios da entidade é de Certificado que asino, para os efectos de solicitude de subvención. En ____________________, a día ______ de ________________ de 2014 V.º e pr. O/a presidente/a O/a secretario/a ANEXO 6 D./D.ª _______________________________________________________________, con DNI_________________________, en calidade de representante legal da Entidade___________________________________________con CIF: ________________, DECLARO: Que as persoas que se relacionan a continuación forman parte da entidade e desempeñan os cargos que se indican: Que coñecen e aceptan as bases da convocatoria e os compromisos que nela se inclúen. Cerceda, _______ de _______________ de 2014 (sinatura) ANEXO 7 D./D.ª_______________________________________________________________, con DNI _________________________, en calidade de representante legal da Entidade___________________________________________con CIF: ________________, Autorizo: Ao Concello de Cerceda a publicar na súa páxina web oficial os seguintes datos da entidade e a difusión das actividades e os eventos. Cerceda, _______ de _______________ de 2014 (sinatura) AVISO LEGAL De conformidade co artigo 5 da Lei Orgánica 15/1999 de Protección de Datos de Caracter Personal, informase de que os datos de caracter personal declarados nesta solicitude pasarán a formar parte do ficheiro denominado “Rexistro de beneficiarios das subvencións deportivas e culturais do Concello de Cerceda”. O órgano da administración responsable do ficheiro é o concelleiro/a delegado/a correspondentes e a finalidade do ficheiro é o da xestión da información relativa á convocatoria de subvencións. Os dereitos de acceso, rectificación, cancelación e oposición dos datos persoais declarados poderanse exercer no Rexistro Municipal do Concello de Cerceda (Avenida do Mesón, 21) nos termos establecidos nos artigos 15, 16 e 17 da dita Lei Orgánica 15/1999. ANEXO 8 PROXECTO DEPORTIVO 2014 1. DATOS DO/A DEPORTISTA: 2. PROGRAMACIÓN DE CAMPIONATOS E EVENTOS DEPORTIVOS NOS QUE PARTICIPARÁ O/A DEPORTISTA TEMPADA 2014.2.1. Relación de competicións deportivas nas que participou o/a deportista e resultados obtidos (CUBRIR TANTOS APARTADOS COMO COMPETICIÓNS NAS QUE TEN PREVISTO PARTICIPAR) ANEXO 9 C.–ORZAMENTO DE GASTOS E INGRESOS ESTIMADOS DA TEMPADA: Gastos: Total gastos: ________________________ Ingresos: Total ingresos: ______________________ ANEXO 10 DECLARACIÓN RESPONSABLE D./D.ª_______________________________________________________________, con DNI _________________________, en calidade de representante legal da Entidade___________________________________________con CIF: ________________, DECLARO: 1.–Que a persoa solicitante está ao corrente no cumprimento das súas obrigas tributarias coa Axencia Estatal de Administración tributaria e coa Administración autonómica, e fronte á Seguridade Social (artigos 13. e), 14. b) e e) da Lei 38/2003, de 17 de novembro, xeral de subvencións) nos termos previstos nos artigos 22 a 24 do Regulamento de desenvolvemento da citada lei.2.–Que a persoa solicitante non está incursa en ningunha das prohibicións para obter a condición de beneficiario de subvencións públicas recollidas no artigo 13 da Lei 38/2003, de 17 de novembro, xeral de subvencións.3.–Que a persoa solicitante está ao corrente no cumprimento de obrigas por reintegro de subvencións (artigo 25 do Regulamento que desenvolve a Lei 38/2003, xeral de subvencións). 4.–Que para a mesma finalidade (marcar o que corresponda):  Non se obtiveron outras subvencións ou axudas públicas e/ou privadas  Obtivéronse as seguintes axudas ou subvencións: En ____________________, a día ______ de ________________ de 2014 (SINATURA) Asinado: ANEXO 11 D./D.ª _______________________________________________________________, con DNI_________________________, Autorizo: Ao Concello de Cerceda a difusión da imaxe daquelas actividades ou eventos deportivos nos que participe coa finalidade de promocionar o deporte e os deportistas a nivel local. Cerceda, _______ de _______________ de 2014 (sinatura) AVISO LEGAL De conformidade co artigo 5 da Lei Orgánica 15/1999 de Protección de Datos de Caracter Personal, informase de que os datos de caracter personal declarados nesta solicitude pasarán a formar parte do ficheiro denominado “Rexistro de beneficiarios das subvencións deportivas e culturais do Concello de Cerceda”. O órgano da administración responsable do ficheiro é o concelleiro/a delegado/a correspondentes e a finalidade do ficheiro é o da xestión da información relativa á convocatoria de subvencions. Os dereitos de acceso, rectificación, cancelación e oposición dos datos persoais declarados poderanse exercer no Rexistro Municipal do Concello de Cerceda (Avenida do Mesón, 21) nos termos establecidos nos artigos 15, 16 e 17 da dita Lei Orgánica 15/1999. ANEXO 12 D./Dna. ______________________________________________________, representante legal da _________________________________ (nome da entidade deportiva/cultural), con CIF ____________ e inscrita no Rexistro Municipal de Asociacións do Concello de Cerceda. SOLICITA A prórroga do prazo de xustificación da subvención concedida polo Concello de Cerceda para a realización de actividades culturais e /ou deportivas para o ano 2014, de acordo coa base 10 apartado da convocatoria pública de subvencións municipais a entidades para realizar actividades deportivas e/ou culturais no ano 2014. A documentación xustificativa entregarase, improrrogablemente, antes do 31 de xaneiro de 2015. Cerceda, _______ de _______________ de 2014 (sinatura) ALCALDE DO CONCELLO DE CERCEDA (A CORUÑA) DOCUMENTACIÓN XUSTIFICACIÓN 2014 Documentos que hai que achegar coa xustificación da subvención  Fotocopia compulsada de todas as facturas ou documentos xustificativos do gasto realizado  Declaración do/a persoa solicitante ou do/a representante da entidade de que a entidade á que representa está ao corrente das obrigas tributarias e coa seguridade social (no impreso)  Certificación do/a secretario/a da entidade na que se indica que as actividades foron realizadas (no impreso) ______________________________________________________________________ O prazo de xustificación rematará o 15 de decembro de 2014. ANEXO 13 Datos da entidade Datos bancarios (hai que indicar o número de conta, os 24 dixítos, da que é titular a entidade solicitante) Xustificantes que se achegan TOTAL: … Cerceda, _______ de _______________ de 2014 (Sinatura) SR. ALCALDE DO CONCELLO DE CERCEDA (A Coruña) ANEXO 14 D./D.ª_______________________________________________________________, con DNI_________________________, en calidade de representante legal da entidade___________________________________________con CIF: ________________, declaro baixo a miña responsabilidade que a entidade que represento está ao corrente das súas obrigas tributarias e coa Seguridade Social. Cerceda, _______ de _______________ de 2014 (Sinatura) _______________________________________________________________ ANEXO 15 D./D.ª_______________________________________________________________, con DNI_________________________, en calidade de representante legal da Entidade___________________________________________con CIF: ________________, CERTIFICO: Que de acordo coas bases da convocatoria, a entidade realizaou todas as actividades subliñadas na solicitude de subvención, conforme ao orzamento presentado. E para que conste, para os efectos de xustificación de subvención. Cerceda,.…. de ……………………. de 2014 V.º e pr. O/a presidente/a O/a secretario/a